Η χρήση της πρηνούς θέσης σε ασθενείς με Covid-19 και ARDS
Creators: name: Ράλλη, Ιζαμπέλλα Πέτρου
Publisher: name: Aristotle University of Thessaloniki
Year: 2024
Subjects: Πρηνή θέση
Πανδημία
Σύνδρομο Οξείας Αναπνευστικής Δυσχέρειας
Prone position
Pandemic
ARDS

description: ΕΙΣΑΓΩΓΗ: Η πανδημία COVID-19 ήταν ένα ξαφνικό και αναμφίβολα απειλητικό γεγονός που έπληξε σε τεράστιο βαθμό τους πληθυσμούς ολόκληρου του πλανήτη. Οι εργαζόμενοι στο τομέα της υγείας αποτέλεσαν μια από τις πιο ευάλωτες ομάδες καθώς επηρεάστηκαν κυρίως ψυχολογικά αλλά και σωματικά από τις αρνητικές επιπτώσεις που είχε η πανδημία στην υγεία τους. Επιπλέον, οι εργαζόμενοι στις μονάδες εντατικής θεραπείας βίωσαν μεγάλη πίεση, ματαίωση και αναγκάστηκαν να έρθουν ξαφνικά αντιμέτωποι με τις απαιτητικές προκλήσεις της πανδημίας μη έχοντας τη παραμικρή γνώση. Οι επιπλοκές του COVID-19 επιβάρυνε την υγεία των ασθενών αυτών που νοσηλεύονταν στις μονάδες εντατικής θεραπείας με αποτέλεσμα να εφαρμοστεί ευρέως η τεχνική της πρηνούς θέσης, η οποία θα αύξανε τις πιθανότητες επιβίωσης τους. ΣΚΟΠΟΣ: Σκοπός της παρούσας μελέτης είναι να διερευνήσει την αποτελεσματικότητα από τη χρήση της πρηνούς θέσης ως προς τη βελτίωση της υγείας των ασθενών, η οποία χρησιμοποιήθηκε αρκετά κατά τη διάρκεια της πανδημίας αλλά και ως προς τη θνησιμότητά τους. Παράλληλα να εξετάσει τις επιπλοκές και τις αντενδείξεις της τοποθέτησης των ασθενών αυτών στη θέση αυτή αλλά και τα αρνητικά αποτελέσματα που επιφέρει στην υγεία των επαγγελματιών υγείας τόσο ψυχικά όσο και σωματικά. Η πανδημία υπήρξε καθοριστικός παράγοντας στην υγεία του υγειονομικού πληθυσμού καθώς ανέπτυξαν ψυχικά προβλήματα όπως άγχος, στρες, κατάθλιψη και διαταραχές ύπνου. Η έλλειψη προσωπικού και η ανεπάρκεια εκπαίδευσης και γνώσεων αποτέλεσαν βασικές προϋποθέσεις για την βέλτιστη και την αποτελεσματικότερη ανταπόκριση στις διάφορες προκλήσεις στον υγειονομικό χώρο. ΜΕΘΟΔΟΛΟΓΙΑ: Για τους σκοπούς της μελέτης μοιράστηκαν ερωτηματολόγια σε Γενικά Νοσοκομεία της Θεσσαλονίκης και των Ιωαννίνων καθώς και στο Πανεπιστημιακό Γενικό Νοσοκομείο των Ιωαννίνων και στο 424 Γενικό Στρατιωτικό Νοσοκομείο Εκπαιδεύσεως όπου οι συμμετέχοντες ήταν 163. Το ερωτηματολόγιο περιελάβανε δημογραφικά χαρακτηριστικά των συμμετεχόντων αλλά και στοιχεία για την εφαρμογή της πρηνούς θέσης, επιπλοκές, πρακτικές δυσκολίες που αντιμετώπισαν οι υγειονομικοί και προβλήματα υγείας (ψυχικά και σωματικά) που προκάλεσε η περίοδος της πανδημίας. Τα ερωτηματολόγια διανεμήθηκαν in situ και η δειγματοληψία έλαβε χώρα από τον Μάρτιο του 2023 έως τον Ιούλιο του 2023. Στη συνέχεια έγινε ανάλυση των αποτελεσμάτων με τη χρήση του στατιστικού προγράμματος microsoft excel. Όσον αφορά την βιβλιογραφική ανασκόπηση, χρησιμοποιήθηκε για την εύρεση των άρθρων η μηχανή αναζήτησης PubMed όπου συνολικά για την εργασία εξετάστηκαν και αναλύθηκαν 42 άρθρα με περιορισμούς όπως η χρονολογία από το 2020-2022, τα άρθρα να είναι νοσηλευτικά και ελεύθερα στη πρόσβαση. ΑΠΟΤΕΛΕΣΜΑΤΑ: Η ανάλυση των αποτελεσμάτων έδειξε ότι η χρήση της πρηνούς θέσης εφαρμοζόταν άμεσα κατά την εισαγωγή των ασθενών στη Μ.Ε.Θ., χωρίς ιδιαίτερη δυσκολία και βελτίωσε την υγεία των ασθενών σε μεγάλο βαθμό, παρόλο που υπήρξε μικρή βελτίωση όσον αφορά την θνησιμότητα. Ο φόρτος εργασίας δεν μειώθηκε αντιθέτως αυξήθηκε και αυτό φαίνεται να οφείλεται στην έλλειψη προσωπικού, στην ανεπάρκεια εκπαίδευσης και γνώσεων. Τέλος, τα ευρήματα δείχνουν ότι η ψυχική υγεία των επαγγελματιών υγείας επηρεάστηκε αρνητικά λόγω του μεγάλου φόρτου εργασίας, μιας πρωτόγνωρης καθημερινότητας την οποία έπρεπε να αντιμετωπίσουν, τον φόβο μετάδοσης και μόλυνσης, τη μεγάλη βαρύτητα της νόσου, η υψηλή θνητότητα και οι πρακτικές δυσκολίες από τη χρήση της πρηνούς θέσης με αποτέλεσμα η περίοδος εκείνη να καταστεί για τους περισσότερους εξουθενωτική. ΣΥΖΗΤΗΣΗ: Σύμφωνα με την βιβλιογραφική και ερευνητική ανασκόπηση αναδείχθηκε ότι η χρήση της πρηνούς θέσης βελτίωσε αρκετά την υγεία των ασθενών και θεωρήθηκε από τους περισσότερους αποτελεσματική, παρόλο που η θνησιμότητα των ανθρώπων αυτών δεν έδειξε σημαντική βελτίωση. Ο φόρτος εργασίας αυξήθηκε και οι επαγγελματίες υγείας ήρθαν αντιμέτωποι με πολλές πρακτικές δυσκολίες με αποτέλεσμα να βιώσουν τη περίοδο της πανδημίας με αρκετά προβλήματα υγείας. Η συνεχής εκπαίδευση, η ανάπτυξη πρωτοκόλλων και η ανάγκη για πρόσληψη προσωπικού φάνηκε να είναι καθοριστικοί παράγοντες για τη βελτίωση των συνθηκών εργασίας. Παρόλο αυτά το προσωπικό έδειξε ομαδικό πνεύμα με σεβασμό ο ένας για τον άλλον με αποτέλεσμα να αντέξουν στη πίεση της καθημερινής μάχης που κλήθηκαν να δώσουν.
description: INTRODUCTION: The COVID-19 pandemic was a sudden and undoubtedly threatening event that had a huge impact on populations across the globe. Health workers were one of the most vulnerable groups as they were mainly affected psychologically but also physically by the negative impact of the pandemic on their health. In addition, workers in intensive care units have experienced great pressure, frustration and have been forced to suddenly face the demanding challenges of the pandemic without any knowledge. The complications of COVID-19 burdened the health of these patients who were hospitalized in the intensive care units, as a result the prone position technique was widely applied, which would increase their chances of survival. AIM: The aim of this study is to investigate the effectiveness of prone positioning in improving the health of patients, which was used extensively during the pandemic, and in terms of mortality. At the same time, to examine the complications and contraindications of placing these patients in this position as well as the negative effects it brings to the health of health professionals both mentally and physically. The pandemic was a major factor in the health of the health population as they developed mental problems such as anxiety, stress, depression and sleep disorders. Lack of staff and insufficient training and knowledge were key conditions for optimal and effective response to the various challenges in the health sector. METHODOLOGY: For the purpose of the study, questionnaires were distributed in General Hospitals of Thessaloniki and Ioannina as well as in the University General Hospital of Ioannina and in the 424 General Military Training Hospital of Ioannina and the number of participants was 163. The questionnaire included demographic characteristics of the participants as well as data on the implementation of the prone position, complications, practical difficulties encountered by health workers and health problems (mental and physical) caused by the pandemic period. The questionnaires were distributed in situ and the sampling took place from March 2023 to July 2023 and the results were analyzed using the statistical programmer Microsoft excel. Regarding the literature review, the PubMed search engine was used to find the articles, where a total of 42 articles were examined and analyzed for the study with restrictions such as the date from 2020-2022, the articles to be nursing and free to access. RESULTS: The analysis of the results showed that the use of the prone position was applied directly in the admission of patients to the I.C.U., without particular difficulty and improved the health of the patients to a large extent, although there was little improvement in terms of mortality. The workload has not decreased but increased and this seems to be due to a lack of staff, training and knowledge. Finally, the findings show that the mental health of health professionals was negatively affected by the heavy workload, an unfamiliar daily routine they had to deal with, fear of transmission and infection, the great gravity of the disease, the high mortality and the practical difficulties of using the prone position, making the period exhausting for most of them. DISCUSSION: According to the literature and research review, it emerged that the use of prone position significantly improved the health of patients and was considered by most of them to be effective, although the mortality of these people did not show significant improvement. The workload increased and health professionals were faced with many practical difficulties and as a result experienced the pandemic period with several health problems. Continuous training, development of protocols and the need to recruit staff appeared to be key factors in improving working conditions. Despite this, the staff showed team spirit with respect for each other and as a result they were able to withstand the pressure of the daily battle they were called upon to fight.